เดลี แอลลี

บามีเดลี เจอร์เมน แอลลี (; เกิด: 11 เมษายน ค.ศ. 1996) เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองกลางให้แก่เอฟเวอร์ตัน และทีมชาติอังกฤษ

เดลี แอลลี เกิดและเติบโตที่ย่านมิลตันคีนส์ ทางตอนเหนือของกรุงลอนดอน แอลลีเริ่มเล่นฟุตบอลครั้งแรกกับมิลตันคีนส์ดอนส์ (วิมเบิลดันในอดีต) ด้วยอายุเพียง 11 ขวบ   ก่อนจะย้ายมาสู่ทอตนัมฮอตสเปอร์ ในฤดูกาล 2015–16 และกลายเป็นกำลังสำคัญของสโมสรที่ช่วยให้ได้ลุ้นแชมป์พรีเมียร์ลีกในฤดูกาลนั้น และติดทีมชาติอังกฤษชุดใหญ่ในการแข่งขันฟุตบอลชิงแชมป์แห่งชาติยุโรป 2016 ที่ฝรั่งเศส

แอลลี แจ้งเกิดได้อย่างเต็มตัวในฤดูกาลถัดมา เมื่อกลายเป็นผู้เล่นดาวรุ่งที่มีอายุเพียงแค่ 20 ปี แต่มีพัฒนาการอย่างรวดเร็ว และทำประตูได้อย่างต่อเนื่อง โดยใช้เวลาการลงเล่นในพรีเมียร์ลีกเพียง 54 นัด แต่กลับทำประตูได้แล้วถึง 20 ประตู ซึ่งนับว่าเป็นสถิติที่เร็วกว่าอดีตนักฟุตบอลรุ่นพี่หลายคน เช่น สตีเวน เจอร์ราร์ด (ใช้เวลา 169 นัด), แฟรงก์ แลมพาร์ด (ใช้เวลา 140 นัด), เดวิด เบคแคม (ใช้เวลา 90 นัด) และพอล สโคลส์ (ใช้เวลา 74 นัด) โดยเฉพาะในนัดที่ 20 ของฤดูกาล ในช่วงต้นปี ค.ศ. 2017 ที่แอลลีทำประตูถึง 2 ประตู ด้วยการโหม่งในช่วงทดเวลาเจ็บนาทีที่ 45 และนาทีที่ 54 ในนัดที่ทอตนัมฮอตสเปอร์พบกับเชลซี ที่สนามไวต์ฮาร์ตเลน  โดยขณะนั้นเชลซีมีคะแนนเป็นทีมนำในตารางคะแนน และทำสถิติชนะรวดมาแล้วถึง 13 นัด และกำลังลุ้นทำสถิติต่อเนื่องเป็นนัดที่ 14 โดยประตูที่แอลลีทำให้กับทอตนัมฮอตสเปอร์นั้นทำให้เชลซีต้องแพ้ไป 2–0 ไม่สามารถสร้างสถิติได้สำเร็จ และในฤดูกาลนี้แอลลีได้รับรางวัลนักฟุตบอลดาวรุ่งแห่งปีของพีเอฟเอ ติดต่อกันเป็นปีที่ 2

สถิติอาชีพ

สโมสร

ทีมชาติ

ประตูในนามทีมชาติ

อ้างอิง

แหล่งข้อมูลอื่น

Dele Alli profile at the official Tottenham Hotspur F.C. website
Dele Alli profile at the official Football Association website

นักฟุตบอลชาวอังกฤษ
กองกลางฟุตบอล
นักฟุตบอลทีมชาติอังกฤษ
ผู้เล่นในฟุตบอลชิงแชมป์แห่งชาติยุโรป 2016
ผู้เล่นสโมสรฟุตบอลทอตนัมฮอตสเปอร์
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลเบชิกทัชฌิมนัสติกคูลือบือ‎
ผู้เล่นในพรีเมียร์ลีก
ผู้เล่นในซือเปร์ลีก
ผู้เล่นในฟุตบอลโลก 2018
บุคคลจากมิลตันคีนส์